

**ΒΕΛΙΓΡΑΔΙ**

**ΚΑΘΗΜΕΡΙΝΕΣ ΑΝΑΧΩΡΗΣΕΙΣ, 4 ΗΜΕΡΕΣ**

**** **1η μέρα: Αθήνα - Βελιγράδι**

Συγκέντρωση στο αεροδρόμιο Ελ. Βενιζέλος & πτήση για τη πρωτεύουσα της Σερβίας, το Βελιγράδι, απλωμένο στη συμβολή των ποταμών Σάββα και Δούναβη  με ιστορία 7.000 χρόνων, που δεν αφήνει κανέναν επισκέπτη αδιάφορο από την ομορφιά του και τις γοητευτικές του αντιθέσεις. Μεταφορά και τακτοποίηση στο ξενοδοχείο και ελεύθερος χρόνος για ξεκούραση. Για το βράδυ προαιρετική δυνατότητα να ακολουθήσετε μίνι κρουαζιέρα στα φωτισμένα νερά του Σαβα & Δούναβη, καταλήγοντας στη παλιά περιοχή του Βελιγραδίου, το Ζέμουν, δοκιμάζοντας τη τύχη σας στο Νέο Καζίνο της πόλης.

**** **2η μέρα: Βελιγράδι, ξενάγηση**

Πρόγευμα και σήμερα θα γνωρίσουμε τη Σέρβικη πρωτεύουσα ή αλλιώς τη «Λευκή πόλη» των Βαλκανίων. Ξεκινώντας από το σήμα κατατεθέν της πόλης το Οθωμανικό Φρούριο Καλεμεγκνταν, σκαρφαλωμένο σε βράχο πάνω ακριβώς στη συμβολή του ποταμού Σάβα και Δούναβη, θα θαυμάσουμε τη θέα της πόλης από ψηλά, πριν βρεθούμε στη πλατεία Δημοκρατίας, όπου κυριαρχεί το άγαλμα του πρίγκιπα Κνεζ Μιχαΐλο, σημείο συνάντησης των ντόπιων κατοίκων. Δεξιά της πλατείας βρίσκεται το Εθνικό Θέατρο, ενώ αριστερά της ξεκινάει ο γνωστός εμπορικός δρόμος Κνεζ Μιχαΐλοβα στολισμένη με νεοκλασικά κτίρια, γκαλερί, και πολυκαταστήματα. Ανάμεσα στα αξιοθέατα θα δούμε το μεγαλύτερο Ορθόδοξο ναό στον κόσμο του Αγ. Σάββα, το Λευκό Παλάτι, το Δημαρχείο & το Κοινοβούλιο, το Σπίτι των Λουλουδιών, μουσείο και κατοικία του ηγέτη Τίτο κα. Μεταφορά και τακτοποίηση στο ξενοδοχείο. Για το βράδυ επισκεφτείτε τη μεσαιωνική περιοχή Σκαντάρλια, αγαπημένο μέρος των ντόπιων αλλά και των τουριστών. Εδώ σίγουρα θα βρείτε παραδοσιακό φαγητό, καλό ντόπιο ρακί με συνοδεία ζωντανής μουσικής και φυσικά έντονη νυχτερινή ζωή!

**** **3η μέρα: Βελιγράδι (προαιρετική εκδρομή Πεδιάδα Βοϊβοντίνας - Σρέμσκι Καρλόβσκι - Νόβισαντ)**

Πρόγευμα και για όσους επιθυμούν (ατομικό κόστος € 90) ακολουθήστε εκδρομή στην ειδυλλιακή πεδιάδα της Βοϊβοντίνα και τον Εθνικό δρυμό Φρούσκα Γκόρα με δασώδεις λόφους κατά μήκος του Δούναβη. Θα επισκεφθούμε την κουκλίστικη πόλη Σρέμσκι Καρλοβσκι ή αλλιώς όπως ονομάζεται Μπαρόκ Πόλη, με ιστορικά και καλλιτεχνικά μνημεία, όπως το Πατριαρχείο, η Σέρβικη Ορθόδοξη εκκλησία, το Νομαρχιακό Μουσείο, το πρώτο σχολείο Μέσης Εκπαίδευσης , καθώς και το γνωστό ιστορικό παρεκκλήσι της Ειρήνης. Επόμενος σταθμός μας το μοναδικό Νόβισαντ, που το διασχίζει ο ο Δούναβης και απλώνεται στις πλαγιές της Φρούσκα Γκόρα, ενώ το κέντρο της πόλης κοσμούν ιστορικά κτίρια διαφόρων αρχιτεκτονικών ρυθμών. Επιστροφή το βράδυ στο Βελιγράδι.

**4η μέρα: Βελιγράδι - Αθήνα**

Μετά το πρωινό, χρόνος ελεύθερος μέχρι τη μεταφορά στο αεροδρόμιο για τη πτήση της επιστροφής στην Ελλάδα.

******

 **Καθημερινές αναχωρήσεις ΣΕΠ-19 ΔΕΚ ’25, 4 μέρες**

|  |  |
| --- | --- |
| **Ξενοδοχεία** | **Kopernikus Prag Hotel** 4\* |
| **Κατ’ άτομο σε δίκλινο** | **€ 425** |
| Μονόκλινο | € 495 |
| Παιδικό έως 11 ετών | € 395 |

|  |  |
| --- | --- |
| **ΠΕΡΙΛΑΜΒΑΝΟΝΤΑΙ:** | Αεροπορικά εισιτήρια με **Air Serbia ή Aegean Airlines** 3 διαν/σεις με πρωινό μπουφέ σε ξενοδοχείο 4\* Μεταφορές από / προς το αεροδρόμιο Ελληνόφωνη [περιπατητική] ξενάγηση πόλης1 προσωπικό αντικείμενο **ή** 1 χειραποσκευή 8 κιλά για πτήσεις **Aegean**1 χειραποσκευή 8 κιλά για πτήσεις **Air Serbia**Ασφάλεια αστικής ευθύνης |
| **ΔΕΝ ΠΕΡΙΛΑΜΒΑΝΟΝΤΑΙ:** | Φόροι αεροδρομίων € 150Φιλοδωρήματα, αχθοφορικά Είσοδοι μουσείων, μνημείων, αρχαιολογικών χώρων Δημοτικός φόρος πόληςΌτι δε αναφέρεται στο πρόγραμμα  |
| **ΣΗΜΕΙΩΣΗ:** | *Οι τιμές δεν ισχύουν σε περιόδους εκθέσεων, συνεδρίων, εορτών & επίσημων αργιών.* |